Miss World 1973

Ang Miss World 1973 ay ang ika-23 edisyon ng Miss World pageant, na ginanap sa Royal Albert Hall sa Londres, Reyno Unido noong 23 Nobyembre 1973.

Pagkatapos ng kompetisyon, kinoronahan ni Belinda Green ng Australya si Marjorie Wallace ng Estados Unidos bilang Miss World 1973. Ito ang kauna-unahang tagumpay ng Estados Unidos sa kasaysayan ng kompetisyon. Nagtapos bilang first runner-up si Evangeline Pascual ng Pilipinas, habang nagtapos bilang second runner-up si Patsy Yuen ng Hamayka.

Mahigit tatlong buwan pagkatapos ng kompetisyon, binaba si Wallace sa titulo matapos lumabag sa mga pangangailangan ng titulo. Hindi inalok ang titulo sa sinuman sa mga runner-up, at gumanap si Patsy Yuen sa ilan sa mga tungkulin at responsibilidad ng Miss World na hindi hinahawakan ang titulo. Bagama't binaba si Wallace sa kanyang titulo, siya pa rin ang kinikilala bilang opisyal na Miss World 1973.

Limampu't-apat na kandidata mula sa limampu't-tatlong bansa at teritoryo ang lumahok sa kompetisyong ito. Pinangunahan nina Michael Aspel at David Vine ang kompetisyon.

 Kasaysayan 

 Lokasyon at petsa 
Noong 9 Agosto 1972, inanunsyo ng Miss World Organization na may posibilidad na maganap ang edisyong ito sa Cunard Ocean liner na Queen Elizabeth 2, isang barkong pampasahero sa Caribbean cruise nito sa Nobyembre 1973. Gayunpaman, hindi ito natuloy at mulang ginanap ang edisyong ito sa Royal Albert Hall sa Londres, Reyno Unido noong 23 Nobyembre 1973.

 Pagpili ng mga kalahok 
Limampu't-apat na kandidata mula sa limampu't-tatlong bansa at teritoryo ay napili upang lumahok sa kompetisyon. Pitong kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process, at tatlong kandidata ang nailuklok matapos bumitiw ang orihinal na kalahok.

 Mga pagpalit 
Dapat sanang kakatawan sa Republikang Dominikano si Griselda Valdez Minguez sa edisyong ito, ngunit siya ay pinalitan ni Clariza Duarte dahil sa hindi isiniwalat na dahilan. Kinoronahan si Marjorie Ann Hon bilang Miss Malaysia World, ngunit matapos ang ilang araw ay bumitiw ito sa kanyang titulo dahil sa mga personal na kadahilanan. Siya ay pinalitan ng kanyang first runner-up na si Narimah Yusoff. Dapat sanang kakatawan sa Mehiko ang first runner-up ng Miss Mexico 1973 na si Rosario González, ngunit siya ay pinalitan ni Miss Mexico 1973 Rossana Villares dahil sa hindi isiniwalat na dahilan.

 Mga unang pagsali, pagbalik, at pag-urong 
Bumalik sa edisyong ito ang bansang Peru na huling sumali noong 1968, Kolombya at Libano na huling sumali noong 1970, at Luksemburgo, Sri Lanka (bilang Ceylon), Timog Korea, at Tsipre na huling sumali noong 1971.

Hindi sumali ang mga bansang Alemanya, Ekwador, Indiya, Kosta Rika, at Paragway sa edisyong ito. Hindi sumali si Ingeborg Braun matapos magkaroon ng hindi pagkakaintindihan ang mga organizer ng Miss Germany at ng Miss World. Dahil dito ay pinadala na lamang si Braun sa Miss International. Hindi sumali si Ana Patricia Rivadeneira ng Ekwador dahil sa hindi isiniwalat na dahilan. Dahil hindi naganap ang Bharat Sundari para taong 1973, iniluklok ang second runner-up ng Bharat Sundari 1972 na Firoza Cooper upang kumatawa sa Indiya sa Miss World. Gayunpaman, hindi ito lumahok dahil sa hindi isiniwalat na dahilan. Hindi na nakaabot sa huling araw ng pagpaparehistro sina María del Rosario Mora ng Kosta Rika at María Gloria González ng Paragway kung kaya't sila'y bumitiw na rin sa kompetisyon. Hindi rin nakasali si Ana Cecilia Saravia ng Nikaragwa dahil sa hindi isiniwalat na dahilan.

 Mga kontrobersiya 

 Ang pagpapatalsik kay Wallace 
Sa kanyang pananatili sa Londres, nakipagtipan si Wallace sa ilan sa mga personalidad sa Reyno Unido tulad ng Ingles na mang-aawit na si Tom Jones, manlalaro ng putbol mula sa Hilagang Irlandes na si George Best, at Amerikanong racecar driver para sa Indianapolis 500 at Formula One na si Peter Revson na diumano ay katipán ni Wallace sa panahon ng kanyang panunungkulan bilang Miss World. 

Habang katipán si Revson, nagkaroon si Wallace ng ugnayan kay Jones, kung saan sila ay nakitang nakikipaghalik sa Barbados, at ang ugnayan niya kay Best ay nagkaroon ng negatibong publisidad dahil inakusahan ni Wallace si Best ng pagnanakaw. Ang mga ito ay paglabag sa kontrata ni Wallace sa Miss World, na siyang nag-udyok sa mga awtoridad ng Miss World na tanggalan ng titulo si Wallace noong 7 Marso 1974, 104 araw matapos siyang koronahan. Ayon sa mga awtoridad ng Miss World, hindi nasunod ni Wallace ang saligang pangangailangan ng titulo. Walang runner-up ang humalili sa titulo.

Bagama't hindi ibingay ng mga awtoridad ang titulo, ibingay naman nila ang mga tungkulin ng Miss World sa runner-up. Una itong inalok kay Evangeline Pascual ng Pilipinas, ngunit hindi siya interesadong tanggapin ito dahil siya ay may ginagawa nang pelikula sa panahong inalok sa kanya ang mga tungkulin ng Miss World. Dahil dito, ang mga tungkulin ng Miss World ay siyang tinanggap ng second runner-up na si Patsy Yuen ng Hamayka.

 Mga resulta 

 Mga pagkakalagay 
Pagkakalagay Kandidata Miss World 1973  Estados Unidos – Marjorie Wallace(bumaba sa trono; kinikilala pa rin bilang opisyal na nagwagi) 1st runner-up  Pilipinas – Evangeline Pascual 2nd runner-up  Hamayka – Patsy Yuen(inako ang mga tungkulin ngunit hindi ang titulo) 3rd runner-up  Israel – Chaja Katzir 4th runner-up  Timog Aprika – Shelley Latham Top 7  Republikang Dominikano – Clariza Duarte
  Reyno Unido – Veronica Ann Cross Top 15  Bagong Silandiya – Pamela King
  Brasil – Florence Alvarenga
  Gresya – Caterina Bacali
  Italya – Marva Bartolucci
  Libano – Sylva Ohannessian
  Olanda – Anna Maria Groot
  Seykelas – June Gouthier
  Timog Aprika – Ellen Peters

 Kompetisyon 

 Pormat 
Tulad noong 1961, labinlimang semi-finalist ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Lumahok sa swimsuit competition at evening gown competition ang labinlimang mga semi-finalist, at kalaunan ay napili ang pitong pinalista na sumabak sa final interview.

 Komite sa pagpili 

 Brenda Arnau – Amerikanong mang-aawit at aktres
 Joe Bugner – Unggaro-Ingles na boksingero
 Michael Crawford – Ingles na aktor at komedyante
 Peter Dimmock – Isang executive mula sa BBC
 David Hemmings – Ingles na aktor
 Engelbert Humperdinck – ingles na mang-aawit
 Christopher Lee – Ingles na aktor
 Suzanna Leigh – Ingles na aktres
 Gregory Peck – Amerikanong aktor

 Mga kandidata 
Limampu't-apat na kandidata ang lumahok para sa titulo.
Bansa/TeritoryoKandidataEdadBayan ArhentinaBeatriz Callejón21Buenos Aires ArubaEdwina Diaz24Oranjestad AustralyaVirginia Radinas22Sydney AustryaRoswitha Kobald18Styria Bagong SilandiyaPamela King20Auckland BahamasDeborah Isaacs21Nassau BelhikaChristine Devisch20Amberes BeneswelaEdicta García–Zulia BermudaJudy Richards19Hamilton BotswanaPriscilla Molefe–Gaborone BrasilFlorence Alvarenga18Campo Belo EspanyaMariona Russell19Cataluña Estados UnidosMarjorie Wallace19Indianapolis GresyaCaterina Bacali21Atenas GuamShirley Ann Brennan17Agana HamaykaPatsy Yuen 21Kingston HaponKeiko Matsunaga23Chiba HibraltarJosephine Rodríguez17Hibraltar HondurasBelinda Handal20Cortés Hong KongJudy Yung19Hong Kong IrlandaYvonne Costelloe17Dublin IsraelChaja Katzir18Tel-Abib ItalyaMarva Bartolucci19Roma KanadaDeborah Ducharme20Port Colborne KolombyaElsa María Springstube19Caldas LibanoSylva Ohannessian18Beirut LuksemburgoGiselle Azzeri19Dudelange LupangyeloNína Breiðfjörd22Reikiavik MalaysiaNarimah Yusoff23Ipoh MaltaCarmen Farrugia18Żebbuġ MawrisyoDaisy Ombrasine20Port Louis MehikoRossana Villares18Yucatán NoruwegaWenche Steen22Oslo OlandaAnna Maria Groot21ZaandamMary Núñez20Lima PinlandiyaSeija Mäkinen–Helsinki PilipinasEvangeline Pascual18Orani Porto RikoMilagros García23San Juan PortugalMaria Helene Pereira Martins23Lisboa PransiyaIsabelle Krumacker18Troisfontaines Republikang DominikanoClariza Duarte18Santo Domingo Reyno UnidoVeronica Cross24Londres SeykelasJune Gouthier20Victoria SingapuraDebra de Souza19Singapura Sri LankaShiranthi Wickremesinghe20Colombo SuwesyaMercy Nilsson19Estokolmo SuwisaMagda Lepori21Bern TaylandiyaPornpit Sakornvijit–Bangkok Timog AprikaEllen Peters17Cape TownShelley Latham22Kaapstad Timog KoreaAn Soon-young19Seoul TsipreDemetra Heraklidou20Nicosia TurkiyaBeyhan Kiral21Istanbul YugoslaviaAtina Golubova20–

  Mga tala 

 Mga sanggunian 

 Panlabas na kawing 

 Opisyal na website

Kategorya:Miss World